  Майя Бывальцева 14-тӥ тулыспалэ потон уе Удмуртиын тӧл кужмояса пельтылоз, пельскоз. Улосвыл Гидрометцентр вылэ чӧлскыса, со сярысь Ижкар администрацилэн пресс-службаез ивортэ. Элькунын но Ижкарын лымшор но шундыпуксён вискысь пельтӥсь тӧл 15-17 метрозь кужмояллялоз, пельскоз. Сюресъёс вылын – лымы пуктосъёс, гылыт Ижкар администрацилэн пресс-службаезКарын улӥсьёсты чакласькыны куро. Покчиарняе, 14-тӥ тулыспалэ, пилемо улоз, сайкиськылоз шуыса чаклало. Куд-ог дыръя ӧжыт лымыялоз, пельскоз, кӧня ке йӧвалег луоз. Нуназе тӧл секундскын 9-14 метре пельтоз. Уйин -7…-9, нуназе -3…-5 градус возиськоз. Сюресъёс вылын гылыт но лымы пуктосъёс луозы. Удмуртарняе озьы ик пилемо улоз, сайкиськылоз, дырын-дырын кӧня ке лымыялоз но каллен пельскоз. Тӧл уйин уйпал но шундыпуксён вискысь секундскын 6-11 метре пельтоз, нуназе лымшор но шундыпуксён вискысь – 8-13 метре. Уйин температура -6…-8 градусозь лэзькоз, нуназе -2…-4 градусозь. Сюресъёс вылын гылыт луоз, лымы пуктосъёс кылдозы. 16-тӥ тулыспалэ, кӧснуналэ, улосвылын пилемо улоз, сайкиськылоз, ӧжыт лымыялоз, уйин каллен пельскоз, йӧвалег луоз. Уйин тӧл лымшор но шундыпуксён вискысь секундскын 9-14 метре пельтоз, нуназе, уйпал но шундыпуксён вискы воштӥськыса, 7-12 метре. Уйин -6…-8, нуназе 0…-2. Сюресъёс вылын гылыт но лымы пуктосъёс луозы Ижкар администрацилэн пресс-службаезТодэ вайытом, та нуналъёсы температура эсэпъёслэсь 6-8 градуслы вылӥынгес луоз.  Тегъёс: Ижкар Удмуртия куазь тл  